 Wasiirka Duulista Farxaan Aadan oo kulankaasi kadib faahfaahin ka bixiyey waxa ay ka wada hadleen Waftiga ayaa waxa uu yidhi Waxaan maanta xafiiskayga ku qaabilay wefti ka socday Hayadda Qaramada midoobay u qaabilsan duulimaadyada ee ICAO iyo Shirkad Talyaani ah oo la yidhaahdo SIDES, waxaanay shirkada Talyaanigu ku guulaysatay Barnaamij la rabo in lagu dhiso Taawarada iyo qalabka lagu hago hawada sare oo dhamaystiran oo laga samaynayo Berbera iyo Hargeysa, gaar ahaan Berbera waxa loo dhisayaa Tower cusub, markaa shirkadaasi Talyaaniga ahi waxa ay u socdaan oo u yimaadeen inay qiimeeyaan meelaha laga dhisayo iyo sidoo kale qalabka looga baahan yahay madaarada Hargeysa iyo Berbera. 